***Приложение № 6.1***

(Проект)

**ДОГОВОР ЗА СТРОИТЕЛСТВО**

**№ ........................./...................... г.**

Днес, ............................., в гр. София, между:

1. **АГЕНЦИЯ ПО ГЕОДЕЗИЯ, КАРТОГРАФИЯ И КАДАСТЪР** (АГКК),БУЛСТАТ 130362903, със седалище и адрес на управление: гр. София 1618, кв. Павлово, ул. Мусала № 1, представлявана от ……………… – Изпълнителен директор и ……………. – главен счетоводител,наричана по-нататък за краткост ВЪЗЛОЖИТЕЛ, от една страна, и

**2.** **.....................................................................**, ЕИК/БУЛСТАТ/ЕГН/друга регистрация за чуждестранно лице: .........................................................., със седалище и адрес на управление: ..................................................................................................., адрес за кореспонденция: ..................................................................................................., представлявано от ........................................ (*име, презиме и фамилия*) в качеството на ........................ (*посочва се качеството на лицето, подписващо договора*), наричано по-нататък за краткост ИЗПЪЛНИТЕЛ, от друга страна,

заедно наричани „страни/те”,

след проведена открита процедура с № …………….[[1]](#footnote-1), на основание чл. 112, ал. 1 от Закона за обществените поръчки (ЗОП) и в изпълнение на Решение № ......./……….2017 г. на изпълнителния директор на АГКК за определяне на изпълнител на обществена поръчка с предмет: „Преустройство на самостоятелен обект в приземен етаж на административна сграда в приемна за граждани в гр. Шумен, УПИ XIII4301, кв. 271, имот ид. № 180“ („Обществена/та поръчка“) за Обособена позиция № 1 с предмет „Изпълнение на строително-монтажни работи по проект: „Преустройство на самостоятелен обект в приземен етаж на административна сграда в приемна за граждани в гр. Шумен, УПИ XIII4301, кв. 271, имот ид. № 180““,

се сключи настоящият договор за следното:

**I. ПРЕДМЕТ НА ДОГОВОРА**

**Чл. 1. (1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема срещу възнаграждение да извърши преустройство и ремонт на самостоятелен обект в приземен етаж на административна сграда в приемна за граждани, находяща се в гр. Шумен, ул. „Съединение“ № 107, УПИ XIII4301, кв. 271, имот ид. № 180 и съпътстващите ги услуги и доставки, определени като видове и количества/обеми съгласно инвестиционен проект и количествената сметка в техническата спецификация за Обособена позиция № 1 (Приложение № 4 към настоящия договор).

**(2)** Сградата, обект на строителни ремонтни работи, се намира на следния адрес:

1. гр. Шумен, ул. „Съединение“ № 107

**Чл. 2.** ИЗПЪЛНИТЕЛЯТ се задължава да изпълни работите по чл. 1, ал. 1 в обекта по чл. 1, ал. 2, включително за своя сметка да отстрани дефекти и неизправности при строителни дейности или доставени материали и оборудване, настъпили в гаранционен срок по този договор, в пълно съответствие с приложимата нормативна уредба и със:

1. условията на този договор;
2. техническата спецификация за Обособена позиция № 1, съдържаща се в Част В „Технически спецификации“ на документацията за Обществената поръчка – Приложение № 4 към настоящия договор;
3. Предложение за изпълнение на Обособена позиция № 1, изготвено от ИЗПЪЛНИТЕЛЯ – Приложение № 1 към договора;
4. Ценовото предложение за изпълнение на Обособена позиция № 1 – Приложение № 2 към договора;
5. Количествено-стойностната сметка (КСС) за Обособена позиция № 1, попълнена от ИЗПЪЛНИТЕЛЯ – Приложение № 3 към договора.

**II. ЦЕНА И НАЧИН НА ПЛАЩАНЕ**

**Чл. 3. (1)** За качественото и пълно изпълнение на предмета на договора ВЪЗЛОЖИТЕЛЯТ заплаща на ИЗПЪЛНИТЕЛЯ максимална цена в общ размер на .………… (………………)[[2]](#footnote-2) лв.без ДДС, съответно ................. (………………)[[3]](#footnote-3) лв.с ДДС съгласноценовото предложение на ИЗПЪЛНИТЕЛЯ (Приложение № 2), формирана на база оферираните от ИЗПЪЛНИТЕЛЯ в Количествено-стойностната сметка (Приложение № 3) единични цени и условията на този договор.

**(2)** В цената по ал. 1 са включени всички разходи на ИЗПЪЛНИТЕЛЯ за пълното и качествено изпълнение на предмета на настоящия договор, включително, но не само административни, транспортни и режийни разходи; разходи за доставки на материали, консумативи, за организация и координация, за работна ръка; разходи за строителна механизация и техника; разходи за изпитване на материалите, провеждане на проби и осъществяване на гаранционна поддръжка; съдействие при окончателното приемане, както и при приемане на отделните дейности, включително и всички други разходи, необходими за цялостното изпълнение на предмета на настоящия договор; непредвидени разходи до 10 на сто от цената за изпълнение на работите от количествената сметка в техническaтa спецификация; печалба. ВЪЗЛОЖИТЕЛЯТ не дължи заплащането на каквито и да са разноски, направени от ИЗПЪЛНИТЕЛЯ извън обхвата на възлагането по договора и/или надхвърлящи общата цена по ал. 1.

**(3)** Максималната стойност на непредвидените разходи, включени в цената по ал. 1, възлиза на 10 (десет) на сто от общата цена за изпълнение на договора без ДДС или ……………… (…………………..)[[4]](#footnote-4) лв. без ДДС. До този размер в полза на ВЪЗЛОЖИТЕЛЯ има опция за възлагане при възникване на необходимост на изпълнението на непредвидени в количествената сметка и КСС количества или видове работи. При невъзникване на непредвидени работи или възникването на такива в по-малък размер от максимално предвидения, сумата за непредвидени разходи не се дължи, съответно се дължи до размера на възложените, реално извършени и приети непредвидени работи.

**(4)** Стойността на възникналите непредвидени разходи, които общо за действието на договора не могат да надхвърлят размера по ал. 3, чието изпълнение е необходимо да бъде включено в изпълнението на договора, се определя, както следва:

1. при непредвидени разходи, които представляват допълнителни количества на предвидени в количествената сметка към техническата спецификация (Приложение № 4) работи, при определяне на цена/цени за изпълнението им се прилагат единичните цени по КСС на ИЗПЪЛНИТЕЛЯ (Приложение № 3) към съответните допълнителните количества/обеми;

2. за видовете непредвидени работи, които не се съдържат в количествената сметка към техническата спецификация (Приложение № 4) и няма предложени единични цени в КСС на ИЗПЪЛНИТЕЛЯ, цените ще се определят въз основа на следните показатели:

а) цена на материали – 90% от среднопазарната цена за съответен материал. Среднопазарната цена на съответен материал се определя въз основа на най-малко три оферти от независими доставчици, представени от ИЗПЪЛНИТЕЛЯ, за цена *на едро/на дребно – съобразно конкретните количества*. По изключение този ред може да не се приложи за материали на обща стойност до 500 /петстотин/ лева, ако предварително са одобрени от ВЪЗЛОЖИТЕЛЯ. Направените разходи за материали се доказват с фактури за тяхното закупуване, извършено в срока, определен с възлагателно писмо за изпълнение на възложената работа, при която са възникнали;

б) разходи за изпълнение (елементи на ценообразуване)[[5]](#footnote-5):

1/ часова ставка за труд ……………. (слвом ……….) лв./час без ДДС;

2/ брой отработени часове ……………. (слвом ……….) %;

3/ разходи за механизация ……………. (слвом ……….) %;

4/ доставно-складови разходи ……………. (слвом ……….) %

5/ печалба ……………. (слвом ……….) - *не повече от 10 %.*

**(5)** Плащането на цената по ал. 1 се извършва за действително извършени и приети работи, като същата се определя от единичните цени за съответните количества/обеми и съгласно ал. 4. В случай че в процеса на изпълнение се установи изцяло отпадане или намаляване на количеството/обема на някои строително-ремонтни работи, ВЪЗЛОЖИТЕЛЯТ уведомява за това ИЗПЪЛНИТЕЛЯ и заплаща цена за изпълнението на намаленото количество/обем или без стойността на отпадналите работи.

**Чл. 4. (1)** Цената по чл. 3, ал. 1 се заплаща от ВЪЗЛОЖИТЕЛЯ на ИЗПЪЛНИТЕЛЯ за отчетено и прието съгласно чл. 11 и чл. 12 изпълнение на действително извършените работи от предмета на договора. Не се предвижда и ВЪЗЛОЖИТЕЛЯТ не дължи авансово плащане.

**(2)** ИЗПЪЛНИТЕЛЯТ може да изисква не повече от 1 (едно) плащане месечно за отчетено и прието съгласно чл. 11 и чл. 12 изпълнение на действително извършените работи от предмета на договора.

**(3)** Всички междинни плащания по договора са в размер до 80% от стойността на договора по чл. 3, ал. 1, като последното окончателно плащане се извършва след издаване на удостоверение за въвеждане в експлоатация на обекта.

**(4)** Плащанията по настоящия договор се извършват в български левове по банков път, в 30 /тридесет/ дневен срок след представяне на оригинална фактура на координатора по изпълнението на договора за ВЪЗЛОЖИТЕЛЯ, както и протокол за установяване на действително извършените и приетите строително-ремонтни работи Акт (Образец 19), подписан от приемателна комисия с представители на Възложителя, Изпълнителя и строителния надзор. За Възложителя, фактурата и Акт (Образец 19) се подписват от координатора по договора.

**(5)** Плащанията се извършват по следната банкова сметка на ИЗПЪЛНИТЕЛЯ, на която е титуляр:

Банка: ………………

Номер по IBAN

BIC ..............................

**(6)** ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени в данните за банковата сметка по ал. 3 в срок до 3 (три) работни дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок или плащането е извършено от ВЪЗЛОЖИТЕЛЯ преди получаване на уведомлението, плащането се счита за надлежно извършено.

***(7)*** *Когато ИЗПЪЛНИТЕЛЯТ е сключил договор/договори за подизпълнение, плащането към него се извършва, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнителите за изпълнените от тях услуги, които са приети по реда на чл. 11 и/или чл. 12*[[6]](#footnote-6).

**ІІІ. ВЛИЗАНЕ В СИЛА. СРОКОВЕ**

**Чл. 5.** **(1)** Срокът за изпълнение на дейностите по чл. 1, ал. 1, включително на непредвидени в количествената сметка и КСС количества или видове работи, е до ................ (.......................) месеца, считано от датата на подписване на акт образец № 2 или № 2А[[7]](#footnote-7). В този срок не се включват гаранционния/ите срок/ове, определен/и в чл. 14.

**(2)** Договорът влиза в сила от датата на подписването му от двете страни и поставянето от ВЪЗЛОЖИТЕЛЯ на номер и дата на първата му страница.

**(3)** Договорът има действие до изтичане на гаранционния срок/срокове по чл. 14, ал. 1 и 2 и окончателното уреждане на взаимоотношенията между страните по повод неговото изпълнение, включително плащане на неустойки и лихви, ако такива се дължат.

**Чл. 6. (1)** Строителството спира, а срокът за изпълнение не тече, при:

1. спиране на строителството по нареждане на съответния компетентен общински или държавен орган;
2. възникване на обстоятелство от извънреден характер, което не се дължи на виновно поведение на страна по договора, вкл. непреодолима сила.

**(2)** При възникване на някое от обстоятелствата по ал. 1 ВЪЗЛОЖИТЕЛЯТ и ИЗПЪЛНИТЕЛЯТ подписват протокол за спиране на строителството. Срокът за изпълнение продължава да тече, ако са налице дейности по договора, чието изпълнение не е възпрепятствано от възникналото обстоятелство по ал. 1.

**(3)** След отпадане на причината за спиране на строителството се подписва двустранен протокол за това, от чиято дата изпълнението на договора се продължава, освен ако изпълнението е станало ненужно или невъзможно. При продължаване на работата крайният срок по чл. 5, ал. 1 не може да бъде удължаван, освен само с добавянето на периода, за който действието на договора е било спряно.

**ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 7.** **(1)** ИЗПЪЛНИТЕЛЯТ се задължава:

1. Да изпълни изцяло, качествено и в срок възложената му работа с грижата на добрия търговец/професионалист в съответствие с изискванията на техническата спецификация на ВЪЗЛОЖИТЕЛЯ (Приложение № 4), както и съгласно предложението за изпълнение (Приложение № 1) и ценовото предложение (Приложение № 2) на ИЗПЪЛНИТЕЛЯ, изискванията на приложимата нормативна уредба и този договор;
2. Да уведомява незабавно ВЪЗЛОЖИТЕЛЯ за възникнали проблеми или рискове по време на изпълнението, за предприетите мерки за тяхното разрешаване и/или за необходимостта от съответни разпореждания или съдействие от страна на ВЪЗЛОЖИТЕЛЯ или трети лица;
3. Да провежда съответните инструктажи и прилага мерки за безопасност на всички лица, имащи достъп до обекта, в който ще се извършва ремонт, когато това е приложимо;
4. Да спазва всички приложими правила и изисквания за строителство, за съответствие на строителните материали, както и приложимите правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право съгласно списъка на конвенциите в социалната област и в областта на околната среда, представляващ приложение № 10 към чл. 115 от ЗОП;
5. Да извършва дейностите по договора по начин, който не създава пречки за достъпа или ползването на сградата извън частите, в които се работи, от служители на ВЪЗЛОЖИТЕЛЯ или трети лица;
6. Да поддържа валидна застраховката си за професионална отговорност по чл. 171 от ЗУТ за срока на действие на договора;
7. Да осигури предложения с офертата персонал, както и други необходими работници и специалисти, притежаващи съответните професионална квалификация и правоспособност, необходими за качественото и пълно изпълнение на договора;
8. Да осигури цялата необходима техника и оборудване за изпълнение на строително-ремонтните работи по договора;
9. Да достави необходимите материали, консумативи, обзавеждане и др. за изпълнение на договора; материалите се доставят със сертификат за качество и сертификат за произход;
10. Да разглежда и приема всички възражения на ВЪЗЛОЖИТЕЛЯ относно недостатъците, допуснати при изпълнение, и да ги отстранява своевременно за своя сметка, както и да извършва за своя сметка повторни работи, поправки и/или преработки, наложили се поради пропуски, непълноти, несъобразяване с изискванията на техническата спецификация, неспазване на действащите релевантни изисквания и разпоредби или други недостатъци, в срок, определен от ВЪЗЛОЖИТЕЛЯ;
11. Да обосновава писмено необходимостта от извършване на непредвидени работи, които е установил, които при одобрение от ВЪЗЛОЖИТЕЛЯ следва да изпълни като непредвидени разходи, чиито общ размер не може да надхвърля размера по чл. 3, ал. 3;
12. Да възстанови на ВЪЗЛОЖИТЕЛЯ неправомерно получени суми вследствие на допуснати непълноти, неточности или некачествено изпълнение по настоящия договор, ако бъдат установени такива;
13. Да поддържа за своя сметка валидна гаранция за изпълнение на договора, когато същата не е под формата на паричен депозит по сметка на ВЪЗЛОЖИТЕЛЯ, със срок на валидност не по-малък от 30 (тридесет) дни след срока за изпълнение на дейностите по чл. 1, ал. 1, включително ако същата изтече, своевременно да я удължи;
14. Да води редовно необходимата техническа и счетоводна отчетна документация за извършените дейности, услуги и разходи по настоящия договор, *включително за взаимоотношенията си с подизпълнител/и* /*ако се предвижда/т подизпълнител/и, ако не се предвижда/т този текст ще отпадне*/ в съответствие с изискванията на законодателството, която да подлежи на точно идентифициране и проверка;
15. Да сключи договор/договори за подизпълнение с посочените в офертата му подизпълнител/и в срок от 3 (три) дни от сключване на настоящия договор и да предостави оригинален/и екзепляр/и на ВЪЗЛОЖИТЕЛЯ в 3-дневен срок , както и да предоставя своевременно на ВЪЗЛОЖИТЕЛЯ информация за плащанията по договора/договорите за подизпълнение /*ако се предвижда/т подизпълнител/и, ако не се предвижда/т този текст ще отпадне*/;
16. Да изготвя и представя на ВЪЗЛОЖИТЕЛЯ в срок и с необходимото съдържание съответните протоколи за отчитане на изпълнението;
17. Да отстранява в определени от ВЪЗЛОЖИТЕЛЯ срокове за своя сметка всички появили се недостатъци и/или повреди, установени с констативен протокол от упълномощени представители на страните през гаранционния срок, посочен в Предложението за изпълнение на ИЗПЪЛНИТЕЛЯ.

**(2)** ИЗПЪЛНИТЕЛЯТ носи пълната отговорност за качеството на изпълнението на договора и за съответствието на изпълнението с изискванията, предвидени в Техническата спецификация на ВЪЗЛОЖИТЕЛЯ за Обособена позиция № 1, както и с разпоредбите на действащото законодателство.

**(3)** ИЗПЪЛНИТЕЛЯТ е отговорен за всички имуществени и неимуществени вреди, понесени от физически и юридически лица, причинени от ИЗПЪЛНИТЕЛЯ, негови служители/работници, подизпълнители или други ангажирани от него лица във връзка с изпълнението на или по повод изпълнението на договора. ИЗПЪЛНИТЕЛЯТ е отговорен и за всички щети, нанесени на околната среда и прилежащото на обекта градско пространство, причинени при изпълнението на договора от негови действия или бездействия.

**Чл. 8.** ИЗПЪЛНИТЕЛЯТ има право:

1. Да получи уговореното възнаграждение при условията и сроковете в настоящия договор;
2. Да иска и да получава от ВЪЗЛОЖИТЕЛЯ необходимото съдействие за изпълнение на задълженията си по настоящия договор, да получава в определения или подходящ срок отговор, съгласуване, одобрение или указания в случаите, когато е представил мотивирано искане, информация или възникнал проблем по повод изпълнението;
3. Да осигурява за своя сметка и без увеличение на възнаграждението всички необходими специалисти, работници, материали, техника и др.п. за качественото и в пълен обем изпълнение на дейностите по предмета на договора.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 9.** ВЪЗЛОЖИТЕЛЯТ има право:

1. Да контролира изпълнението на поетите от ИЗПЪЛНИТЕЛЯ договорни задължения. Указанията на ВЪЗЛОЖИТЕЛЯ са задължителни за ИЗПЪЛНИТЕЛЯ, доколкото изпълнението им не е фактически невъзможно и не излизат извън рамките на договореното изпълнение;
2. Да одобрява промени за отделни работи или срокове, поискани писмено и аргументирано от ИЗПЪЛНИТЕЛЯ, когато това се налага по причини, независещи от ИЗПЪЛНИТЕЛЯ и/или промяната не води до удължаване на срока на изпълнение на договора или до увеличение на цената, не по-късно от 5 (пет) работни дни след получаването на предложение от ИЗПЪЛНИТЕЛЯ;
3. Да не приема изпълнението при установяване на некачествено или непълно извършени дейности, когато те не са в съответствие с техническата спецификация на ВЪЗЛОЖИТЕЛЯ за Обособена позиция № 1 или с предложението за изпълнение на ИЗПЪЛНИТЕЛЯ, да иска отстраняване на недостатъци, повреди и/или дефекти, включително повторно извършване на определени дейности, с цел осигуряване на качествено и пълно изпълнение;
4. Да не заплати възнаграждение или разходи на ИЗПЪЛНИТЕЛЯ по изпълнението на този договор, които са недопустими или недължими;
5. Да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители /*когато е предвидено ползването на подизпълнител/и*/.

**Чл. 10.** ВЪЗЛОЖИТЕЛЯТ се задължава:

1. Да заплаща дължимите суми в рамките на договорената цена по начина и в срок, определени в чл. 3 и чл. 4 от настоящия договор, освен при наличие на основание за пълно или частично неплащане;
2. Да оказва необходимото съдействие на ИЗПЪЛНИТЕЛЯ при и по повод изпълнение на задълженията му по настоящия договор, да предава на ИЗПЪЛНИТЕЛЯ необходимите за изпълнението указания, данни и документи, включително допълнителни данни и документи, необходимостта от които е възникнала в процеса на работа, в срок до 5 (пет) работни дни от писменото им поискване от ИЗПЪЛНИТЕЛЯ;
3. Да осигури достъп до обекта на изпълнение, както и да приеме обекта обратно след приключване и приемане на изпълнението на съответните работи;
4. Да участва в съставянето и подписването на всички актове и протоколи, включително да оторизира свои служители за това;
5. Да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в предоставената от него оферта.

**VІ. ПРЕДАВАНЕ И ПРИЕМАНЕ НА ИЗПЪЛНЕНИЕТО.**

**ГАРАНЦИОННИ СРОКОВЕ**

**Чл. 11.** **(1)** Приемането на изпълнените строително-ремонтни работи е условие за плащането на възнаграждение съгласно чл. 3 и чл. 4 и се извършва с подписването на двустранен констативен протокол за действително извършените дейности, вложени материали и извършени доставки, към който се прилагат и документи за извършените разходи, когато това е необходимо.

**(2)** Изпълнението трябва да съответства на определените строително-ремонтни работи, включително относно количества/обеми. ВЪЗЛОЖИТЕЛЯТ проверява съответствието на изпълнените дейности с количествата и стойностите в КСС на ИЗПЪЛНИТЕЛЯ и съответното възлагателно писмо.

**(3)** Обектът се счита за приключен и изпълнението на СРР е извършено след подписване на двустранен Протокол за установяване на действително извършените и приети строително-ремонтни работи от приемателна комисия с оторизирани представители на Възложителя (координатора по този договор), Изпълнителя и консултанта, упражняващ строителен надзор и издавене на удостоверение за въвеждане в експлоатация.

**(4)** ВЪЗЛОЖИТЕЛЯТ не приема изпълнението на дейности, невключени в КСС, освен при установени по реда на чл. 12, ал. 1 непредвидени работи до максимално допустимия размер, или в нарушение на срока, освен когато неспазването на срока се дължи на обективни обстоятелства или ИЗПЪЛНИТЕЛЯТ своевременно мотивирано е уведомил ВЪЗЛОЖИТЕЛЯ за необходимостта от промяна в срока и ВЪЗЛОЖИТЕЛЯТ се е съгласил или не е възразил срещу това в срока по чл. 9, т. 3, или като начисли неустойка за забава, ако закъснялото изпълнение не е станало излишно.

**(5)** *Когато ИЗПЪЛНИТЕЛЯТ е сключил договор/договори за подизпълнение, извършената от подизпълнителя/те дейност/и се приема/т от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя/те*. – *ако не се предвижда подизпълнител, този текст ще отпадне.*

**Чл. 12. (1)** Възлагането на непредвидени работи се извършва писмено от ВЪЗЛОЖИТЕЛЯ с подписването на констативен протокол между страните, към който се прилагат документи, доказващи техния характер и небходимост от извършване при действието на договора и с определяне на съответните суми по видове работи и количества, начина за тяхното определяне съгласно чл. 3, ал. 5 и доказателства за това, както и общата им стойност, която за всички непредвидени работи не може да надхвърля размера на сумата по чл. 3, ал. 3. Непредвидени работи, чиято стойност заедно със стойността на предходно възложени такива надхвърля сумата по чл. 3, ал. 3, не се възлагат по този договор, освен ако за това има надлежно законово основание.

**(2)** Когато непредвидените работи са установени от ИЗПЪЛНИТЕЛЯ, той своевременно и подробно обосновава в писмена форма пред ВЪЗЛОЖИТЕЛЯ необходимостта от извършването им, включително последиците при неизвършването им при действието на договора.

**(3)** ИЗПЪЛНИТЕЛЯТ преминава към изпълнение на непредвидени работи, включително в случаите по ал. 2, само след подписването на протокол по ал. 1, освен при възникване на авария, за което ИЗПЪЛНИТЕЛЯТ незабавно уведомява ВЪЗЛОЖИТЕЛЯ и изпълнява неговите указания. В последния случай страните съставят и подписват двустранен констативен протокол веднага, щом това стане възможно, в който отразяват аварията, характера, количеството/обема и стойността на непредвидените работи, извършени или чието извършване е започнало вследствие на аварията.

**Чл. 13. (1)** Възложеното с договора, включително непредвидени работи по чл. 12, се счита за надлежно изпълнено само когато е прието от ВЪЗЛОЖИТЕЛЯ без забележки или възражения. ВЪЗЛОЖИТЕЛЯТ няма право неоснователно да отказва да извърши проверка, да даде становище или подпише протокол, когато писмено и мотивирано това е поискано от ИЗПЪЛНИТЕЛЯ и не е установено нарушение на договора или нормативен акт.

**(2)** Ако при приемане на изпълнени работи бъдат установени недостатъци на изпълнението, на ИЗПЪЛНИТЕЛЯ се дава срок за тяхното отстраняване. Посоченият срок е обвързващ за ИЗПЪЛНИТЕЛЯ. В случай че ИЗПЪЛНИТЕЛЯТ не отстрани недостатъците в определения за това срок, ВЪЗЛОЖИТЕЛЯТ може да ги отстрани сам или чрез трето лице за сметка на ИЗПЪЛНИТЕЛЯ.

**(3)** ИЗПЪЛНИТЕЛЯТ се задължава да представи на ВЪЗЛОЖИТЕЛЯ документи, осигури достъп и освободи съответните помещения, когато това е необходимо за изпълнението на възложените работи.

**(4)** Изпълнението се счита за окончателно прието след подписване на окончателен протокол от представители лицата по чл. 11, ал. 3, в който се установяват всички работи, количества/обеми, вложени консумативи, материали, оборудване и др., както и извършването им в срок или наличието на забава.

**Чл. 14.** **(1)** Изпълнителят се задължава да отстранява изцяло за своя сметка скритите недостатъци и появилите се след приемане на изпълнението дефекти в извършените ремонтни дейности до изтичане на гаранционните срокове, определени в този договор, а при липсата на изрично определен гаранционен срок – съгласно Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

**(2)** Определя/т се *следните* гаранционен/нни срок/ове, съгласно предложението на ИЗПЪЛНИТЕЛЯ в Приложение № 1, които текат от приемането на изпълнението на строително-ремонтните работи съгласно чл. 13:

1. ………………….

2. ………………….

**(3)** За проявилите се в гаранционния/те срокове дефекти ВЪЗЛОЖИТЕЛЯТ уведомява писмено ИЗПЪЛНИТЕЛЯ. В уведомлението се определя подходящ срок съобразно вида на дефекта и технологичните изисквания, в който ИЗПЪЛНИТЕЛЯТ е длъжен да започне или да извърши работата за отстраняване на дефектите.

**VІІ. ГАРАНЦИЯ ЗА ИЗПЪЛНЕНИЕ**

**Чл. 15.** **(1)** ИЗПЪЛНИТЕЛЯТ представя гаранция за изпълнение на договора в размер на …… (*……………*)[[8]](#footnote-8), представляваща 5 (пет) на сто от договореното възнаграждение по чл. 3, ал.1 без ДДС, под формата на ………….*.[[9]](#footnote-9).*

**(2)** Гаранцията за изпълнение на договора е със срок на валидност от датата на влизането му в сила до изтичането на 30 (тридесет) дни след срока за изпълнение на дейностите по чл. 1, ал. 1.

**(3)** ВЪЗЛОЖИТЕЛЯТ освобождава 100 % от сумата по гаранцията за изпълнение след приемането на изпълнението на строително-ремонтните работи без възражения.

**(4)** Ако Възложителят има възражения/претенции към качеството или пълнотата на изпълнението на строително-ремонтни работи, той задържа пълния размер на гаранцията за изпълнение до отстраняване на недостатъците или довършване на съответните СРР, което се удостоверява с констативен протокол, подписан между страните.

**(5)** Разходите по откриването, поддържането, подновяването, превеждането и обслужването на гаранцията за изпълнение са за сметка на ИЗПЪЛНИТЕЛЯ и не засягат размера на гаранцията, от който ВЪЗЛОЖИТЕЛЯТ би се удовлетворил.

**(6)** В случай че срокът на договора е удължен на основание чл. 6, ал. 3, ИЗПЪЛНИТЕЛЯТ е длъжен да поднови валидността на гаранцията за изпълнение или осигури нова такава най-малко 2 (две) седмици преди изтичането на срока й, в противен случай ВЪЗЛОЖИТЕЛЯТ има право да усвои пълния размер на гаранцията за изпълнение и да задържи сумата като депозит до валидното подновяване на гаранцията.

**(7)** В случай че банката/застрахователното дружество[[10]](#footnote-10), издала/о гаранцията за изпълнение на договора /*когато формата на гаранцията е банкова гаранция или застраховка*/, е обявена/о в несъстоятелност, отнеме й/му се лиценза или откаже да удовлетвори предявената от ВЪЗЛОЖИТЕЛЯ претенция в срок до 5 (пет) работни дни, ВЪЗЛОЖИТЕЛЯТ има право да поиска, а ИЗПЪЛНИТЕЛЯТ се задължава да предостави, в срок до 5 (пет) дни от направеното искане, съответната заместваща гаранция от друга/о банкова институция/застрахователно дружество, съгласувана с ВЪЗЛОЖИТЕЛЯ. Заместващата гаранция може да бъде предоставена и под друга форма съгласно чл. 111, ал. 5 от ЗОП, вкл. парична сума в размер на цялата или остатъка по гаранцията.

**(8)** След изпълнението на дейностите по чл. 1, ал. 1 или прекратяването на договора, и в случай че ВЪЗЛОЖИТЕЛЯТ няма претенции към ИЗПЪЛНИТЕЛЯ, ВЪЗЛОЖИТЕЛЯТ освобождава гаранцията за изпълнение в срок до 20 (двадесет) работни дни, като съответно: връща предоставената парична сума или остатъка от нея, оригинала на банковата гаранция или на застрахователната полица, без да дължи лихви за периода, през който средствата законно са престояли при него (в случай че предоставената гаранция е била под формата на парична сума).

**(9)** Гаранцията за изпълнение се усвоява изцяло или частично от ВЪЗЛОЖИТЕЛЯ в случай на неизпълнение на задължение/я на ИЗПЪЛНИТЕЛЯ за частта, съответстваща на неизпълнението, ако не е извършено приспадане/прихващане с дължими от ВЪЗЛОЖИТЕЛЯ суми.

**(10)** В случай на цялостно или частично усвояване на гаранцията за изпълнение преди приключване на изпълнението на договора, ИЗПЪЛНИТЕЛЯТ се задължава да предостави нова такава за сумата по ал. 1/допълни размера й до посочения в ал. 1 в срок до 10 (десет) дни от уведомяването му за това от ВЪЗЛОЖИТЕЛЯ/от освобождаването по ал. 3.

**(11)** ВЪЗЛОЖИТЕЛЯТ има право да усвои сумата от гаранцията, без това да го лишава от правото да търси обезщетение за претърпени вреди.

**(12)** Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията за изпълнение.

**VІІІ. ОТГОВОРНОСТ ПРИ НЕИЗПЪЛНЕНИЕ. САНКЦИИ И НЕУСТОЙКИ**

**Чл. 16. (1)** При пълно неизпълнение на задълженията на ИЗПЪЛНИТЕЛЯ по чл. 1 от договора:

1. ВЪЗЛОЖИТЕЛЯТ усвоява изцяло гаранцията по чл. 15, ал. 1; и
2. ИЗПЪЛНИТЕЛЯТ дължи и неустойка в размер на 25 % от стойността на договора без ДДС по чл. 3, ал. 1.

**(2)** При забава до 5 (пет) работни дни в изпълнението на възложеното му в съответствие с условията и сроковете, определени в и/или на основание договора, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0,2 % от стойността на неизпълнените видове дейности без ДДС за всеки просрочен ден.

**(3)** Всяка забава с повече от 10 (десет) работни дни при изпълнение на дейност по договора съгласно определен срок се счита за частично неизпълнение на договора, като в този случай ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0,5 % от стойността на неизпълнените видове дейности без ДДС. Тази клауза се прилага независимо от усвояването на гаранцията за изпълнение и от начисляването на неустойката по ал. 2.

**(4)** Неустойката по ал. 2 и ал. 3 се изплаща от ИЗПЪЛНИТЕЛЯ на ВЪЗЛОЖИТЕЛЯ в десетдневен срок след писмено уведомяване за това от ВЪЗЛОЖИТЕЛЯ.

**(5)** При забава в плащането на възнаграждение повече от 10 (десет) дни от датата, на която то е дължимо, ВЪЗЛОЖИТЕЛЯТ дължи обезщетение в размер на законната лихва върху стойността на забавеното плащане за всеки просрочен ден, считано от деня на забавата, но не повече от 5% от дължимата сума.

**(6)** При некачествено извършване на строително-ремонтни работи, освен задължението за отстраняване на дефектите и другите възможности, предвидени в чл. 265 от Закона за задълженията и договорите, ИЗПЪЛНИТЕЛЯТ дължи и неустойка в размер на 3 (три) процента от стойността на некачествено извършените строително-ремонтни работи.

**(7)** Ако недостатъците, констатирани при приемането на строително-ремонтни работи или в гаранционен срок не бъдат отстранени в определения от ВЪЗЛОЖИТЕЛЯ срок или ако такъв липсва - в разумен съобразно естеството и технологичния процес срок, ИЗПЪЛНИТЕЛЯТ дължи освен неустойката по ал. 6 и неустойка в удвоения размер на разноските за отстраняването на недостатъците.

**Чл. 17.** За всяко друго неизпълнение на настоящия договор или на пряко свързани с него нормативно предвидени задължения, за което не е предвидена изрична неустойка, ИЗПЪЛНИТЕЛЯТ се задължава да заплати на ВЪЗЛОЖИТЕЛЯ неустойка в размер на 500 (петстотин) лева на ден до преустановяване на неизпълнението, съответно в размер на 1000 (хиляда) лева за всеки случай на неизпълнение, ако последното не представлява продължаващо нарушение.

**Чл. 18.** ВЪЗЛОЖИТЕЛЯТ удовлетворява претенциите си относно неизпълнението на договора, както и за заплащане на санкциите и неустойките от страна на ИЗПЪЛНИТЕЛЯ първо чрез прихващане от дължими към ИЗПЪЛНИТЕЛЯ суми, а ако такива суми липсват или са недостатъчни – от гаранцията за изпълнение. Когато няма суми за прихващане и сумата по гаранцията за изпълнение е недостатъчна, ИЗПЪЛНИТЕЛЯТ дължи заплащане на съответната санкция или неустойка на ВЪЗЛОЖИТЕЛЯ в срок, определен в писмото, с което ВЪЗЛОЖИТЕЛЯТ изисква от ИЗПЪЛНИТЕЛЯ плащането на размера на определената санкция/неустойка.

**Чл. 19.** Страните си запазват правото да търсят обезщетение за вреди и пропуснати ползи над уговорените размери на неустойките на общо основание.

**Чл. 20. (1**) Страните по договора не дължат обезщетение за претърпени вреди и пропуснати ползи, ако те са причинени в резултат на непреодолима сила.

**(2)** Непреодолима сила по смисъла на този договор е всяко непредвидимо и непредотвратимо събитие от извънреден характер и извън разумния контрол на страните, възникнало след сключване на договора, което прави изпълнението му невъзможно. Не е налице непреодолима сила, ако съответното събитие е вследствие на неположена грижа от страна на строителя или при полагане на дължимата грижа то може да бъде преодоляно.

**(3)** Страната, която не може да изпълни задължението си поради непреодолима сила, е длъжна в тридневен срок от настъпването й да уведоми другата страна в какво се състои непреодолимата сила и какви са възможните последици от нея. При неуведомяване в срок задължената за това страна дължи обезщетение за вреди.

**(4)** При спиране на строителството вследствие на непреодолима сила предвидените в този договор срокове се увеличават със срока на спирането.

**IХ. ПРЕКРАТЯВАНЕ НА ДОГОВОРА**

**Чл. 21. (1)** Настоящият договор се прекратява:

1. С изтичането на срока на неговото действие, включително гаранционните срокове, а когато е удължен на основание, предвидено в закон и/или в този договор – с изтичането на така удължения срок;
2. С пълното (навременно, точно и цялостно) изпълнение на всички задължения на страните по договора;
3. По взаимно съгласие на странните с двустранно писмено споразумение, с което се уреждат последиците от прекратяването;
4. При настъпване на обективна невъзможност за изпълнение, за което обстоятелство страните си дължат надлежно уведомяване в едноседмичен срок от настъпване на обективната невъзможност, която следва да се докаже от страната, твърдяща, че такава невъзможност е налице и с продължителност, която прави невъзможно или излишно оставащото изпълнение;
5. Едностранно от изправната страна с 15 (петнадесет)-дневно писмено предизвестие до другата страна, даващо възможност за надлежно изпълнение в рамките на посочения срок, на задължение на неизправната страна по договора, при съществено по характер и значение или системно (повече от три пъти) виновно неизпълнение;
6. Едностранно от ВЪЗЛОЖИТЕЛЯ с 15 (петнадесет)-дневно писмено предизвестие, отправено до ИЗПЪЛНИТЕЛЯ, в случаите, в които в резултат на непредвидени обстоятелства ВЪЗЛОЖИТЕЛЯТ не е в състояние да изпълни договора, както и когато са настъпили съществени промени във финансирането на обществената поръчка – предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати.

**(2)** ВЪЗЛОЖИТЕЛЯТ прекратява договора без предизвестие, когато ИЗПЪЛНИТЕЛЯТ:

1. използва подизпълнител, без да е декларирал това в офертата си, или използва подизпълнител, който е различен от този, посочен в офертата му;
2. бъде обявен в несъстоятелност; когато е в производство по несъстоятелност или ликвидация ВЪЗЛОЖИТЕЛЯТ има право да прецени дали да прекрати договора или изпълнението да подължи;
3. в случаите по чл. 118, ал. 1 от ЗОП или други, изрично уредени в нормативен акт случаи.

**(3)** Предвидените в ал. 2 основания за прекратяване на договора, с изключение на основанието по чл. 118, ал. 1, т. 1 от ЗОП, се считат за основания за прекратяване по причина/вина на ИЗПЪЛНИТЕЛЯ, като това изброяване е неизчерпателно и ВЪЗЛОЖИТЕЛЯТ може да прекрати договора и при наличието на други основания за прекратяване по причина/вина на Изпълнителя, предвидени в нормативен акт или в договора.

**(4)** При прекратяване на договора по реда на ал. 1, т. 3 – 6 и ал. 2 в случаите, когато е започнало изпълнение на дейностите по договора, ИЗПЪЛНИТЕЛЯТ е длъжен за своя сметка да предприеме мерки за обезопасяване и консервация на изпълнените строително-ремонтни работи, както и да разчисти и освободи съответния обект от всякакви строителни отпадъци, строителни материали и оборудване и да предаде на ВЪЗЛОЖИТЕЛЯ обекта и всички свързани с него документи.

**X. ОБЩИ УСЛОВИЯ**

**Чл. 22.** **(1)** Този договор не подлежи на изменение или допълнение, освен по изключение в предвидените в настоящия договор и в ЗОП случаи с подписването на споразумение между страните.

**(2)** Страните нямат право да прехвърлят на трето лице правата и задълженията си по договора, освен в случаите на чл. 116, ал. 1, т. 4 от ЗОП.

**(3)** В случай на преобразуване на ИЗПЪЛНИТЕЛЯ чрез вливане, сливане, разделяне или отделяне, или чрез промяна на правната му форма, юридическото лице-правоприемник е обвързано от задълженията по този договор при спазване изискванията на ЗОП.

**Чл. 23. (1)** Всички съобщения и уведомления между страните във връзка с изпълнението на настоящия договор ще се извършват в писмена форма и ще са валидни, ако са подписани от законните им представители или надлежно упълномощени лица.

**(2)** Съобщенията и уведомленията по този договор могат да се доставят лично или чрез препоръчано писмо, куриер или потвърдено получаване на факс съобщение или на електронна поща. За валидни адреси на приемане на съобщения и уведомления, свързани с настоящия договор, се смятат:

За ИЗПЪЛНИТЕЛЯ: За ВЪЗЛОЖИТЕЛЯ:

Адрес: .......................................... Адрес: гр. София 1618, кв. Павлово

...................................................... ул. „Мусала“, № 1

Факс: ........................................... Факс: …………….

e-mail: ………………… e-mail: ................

Лице за контакти: ...................... Лице за контакти: ......................

**(3)** При промяна на данните по ал. 2 съответната страна е длъжна да уведоми другата в 5-дневен срок от настъпване на промяната. В противен случай всяко уведомление ще се счита за надлежно получено, ако е изпратено съобразно посочените в този договор данни за контакт.

**(4)** За дата на получаване на съобщението/уведомлението се счита:

1. датата на предаването - при предаване на съобщението/уведомлението лично или чрез куриер;
2. датата на пощенското клеймо на обратната разписка - при изпращане по пощата;
3. датата на приемането - при изпращане по факс;
4. датата на постъпването в електронната поща – при изпращане по e-mail. Когато съобщението е изпратено по електронната поща с електронен подпис, не е необходимо потвърждение за получаването му.

**(5)** Страните определят следните лица за координатори по договора:

За ИЗПЪЛНИТЕЛЯ: За ВЪЗЛОЖИТЕЛЯ:

Име:……………………. Име:…………………..

Длъжност: ………………. Длъжност:……………………….

Адрес: ......................................... Адрес: …………………………

тел: ........................................... Факс: …………….

e-mail: …………………….. e-mail: ................

**Чл. 24.** За неуредените в настоящия договор въпроси се прилагат разпоредбите на действащото българското законодателство.

**Чл. 25.** Възникналите спорове по приложението на настоящия договор се уреждат чрез преговори между страните, а при непостигане на съгласие спорът се отнася пред компетентния съд на територията на Република България по реда на Гражданския процесуален кодекс.

**Чл. 26.** Неразделна част от настоящия договор са:

1. Приложение № 1 – Предложение за изпълнение на Обществената поръчка за Обособена позиция № 1 на ИЗПЪЛНИТЕЛЯ;
2. Приложение № 2 - Ценово предложение на ИЗПЪЛНИТЕЛЯ за Обособена позиция № 1;
3. Приложение № 3 – Количествено-стойностна сметка на ИЗПЪЛНИТЕЛЯ за Обособена позиция № 1;
4. Приложение № 4 – Техническа спецификация за Обособена позиция № 1;

Настоящият договор съдържа …. (…….)[[11]](#footnote-11) страници и се подписа в два еднообразни екземпляра - по един за всяка една от страните.

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**…………………………….. ................................................**

**/** / **/ /**

………………………… ……………………[[12]](#footnote-12)

1. Посочва се уникалният номер на поръчката в Регистъра на обществени поръчки. [↑](#footnote-ref-1)
2. Посочва се цифром и словом. [↑](#footnote-ref-2)
3. Посочва се цифром и словом. [↑](#footnote-ref-3)
4. Посочва се цифром и словом. [↑](#footnote-ref-4)
5. Конкретни цифри по показателите от 1 до 5 ще бъдат посочени съгласно Ценовото предложение на ИЗПЪЛНИТЕЛЯ [↑](#footnote-ref-5)
6. Този текст ще отпадне, в случай че изпълнителят не е предвидил подизпълнител. [↑](#footnote-ref-6)
7. Наредба № 3 от 31 юли 2003 Г. за съставяне на акотве и протоколи по време на строителството [↑](#footnote-ref-7)
8. Посочва се цифром и словом. [↑](#footnote-ref-8)
9. *Определеният за изпълнител участник сам избира формата, под която да бъде представена гаранцията за изпълнение на договора: парична сума, внесена по посочена от ВЪЗЛОЖИТЕЛЯ банкова сметка, безусловна неотменяема банкова гаранция при условията, определени в обявлението/документацията за обществената поръчка, или застраховка, която обезпечава изпълнението чрез покритие на отговорността на ИЗПЪЛНИТЕЛЯ.* [↑](#footnote-ref-9)
10. Оставя се само приложимото, като текстът на клаузата се редактира съответно. [↑](#footnote-ref-10)
11. Посочва се цифром и словом. [↑](#footnote-ref-11)
12. Посочва се качеството на лицето, подписващо договора. [↑](#footnote-ref-12)